ຈີນ ລັກຂະໂມຍ ຊັບສິນ ດ້ານສະຕິປັນຍາ ຈາກ ສະຫະລັດ
ສະຫະລັດ ໄດ້ຮັບຄວາມເສຍຫາຍ 300 ພັນລ້ານ​ຕໍ່​ປີ ຈາກການ​ລັກຂະ​ໂມ​ຍ​ ເອົາ​ຊັບ​ສິນ​ທາງ​ດ້ານ​ສະຕິ​ປັນຍາ ຊຶ່ງ​ສ່ວນ​ໃຫຍ່​ແລ້ວຈີນ.
ທີ່ປຶກສາເອກກະຊົນຄະນະນຶ່ງກ່າວວ່າ ການລັກຂະໂມຍເອົາ ຊັບສິນທາງດ້ານສະຕິປັນຍາ ຊຶ່ງສ່ວນໃຫຍ່ໂດຍຈີນນັ້ນ ເຮັດ ໃຫ້ສະຫະລັດ ໄດ້ຮັບຄວາມເສຍຫາຍຫລາຍກວ່າ 300 ພັນ ລ້ານຕໍ່ປີ ລາຍງານໂດຍ ຄະນະກໍາມາທິການຮັບຜິດຊອບກ່ຽວກັບການ ລັກຂະໂມຍເອົາ ຊັບສິນທາງດ້ານສະຕິປັນຍາຂອງອາເມຣິກັນ ໄດ້ສະເໜີໃຫ້ເອົາມາດຕະການທີ່ເຄັ່ງຄັດຂຶ້ນກວ່າເກົ່າເພື່ອແກ້ ໄຂບັນຫາດັ່ງກ່າວ ຮວມທັງການລົງໂທດທາງເສດ ຖະກິດການ ຫ້າມການນໍາສິນຄ້າເຂົ້າ ແລະຈົດຊື່ເຂົ້າໄວ້ໃນບັນຊີດຳບໍ່ໃຫ້ ເຂົ້າຮ່ວມຕະຫລາດການເງິນ ຄະນະກໍາມາທິການທີ່ບໍ່ສັງກັດ ພັກການເມືອງດັ່ງກ່າວ ນີ້ຊຶ່ງປະກອບດ້ວຍບັນດາອະດີດເຈົ້າ ໜ້າທີ່ຂັ້ນສູງຂອງສະຫະລັດກ່າວວ່າ ທີ່ປຶກ ສາດ້ານຄວາມ ປອດໄພແຫ່ງຊາດ ຂອງປະທານາທິບໍດີ ຄວນຊ່ວຍເປັນຜູ້ນໍາ ພາໃນການເອົາມາດຕະການຕອບໂຕ້ ຕໍ່ການລັກຂະໂມຍ ຄວາມລັບຕ່າງໆທາງດ້ານການຄ້າ ທ່ານ Jon Huntsman ຊຶ່ງເປັນປະທານຮ່ວມຂອງຄະນະ ກໍາມາທິການກ່າວວ່າຍຸດທະສາດຂອງວໍຊິງຕັນໃນປັດຈຸບັນນີ້ ແມ່ນບໍ່ເປັນທີ່ພຽງພໍແລະບໍ່ ໄດ້ສະໜອງ ມາດຕະການໆລົງໂທດທີ່ເຂັ້ມແຂງພໍຕໍ່ບັນດາຜູ້ທີ່ອາດມີສ່ວນພົວພັນໃນການ ລັກ ຂະໂມຍທາງອິນເຕີແນັດ ທ່ານ Huntsman ຊຶ່ງເປັນອະດີດເອກອັກຄະລັດຖະທູດຂອງສະຫະລັດປະຈໍາຈີນ ແລະ ອະດີດຜູ້ສະມັກເປັນປະທານາທິບໍດີສັງກັດພັກຣີພັບບລິກກັນ ກ່າວວ່າ ປະທານາທິບໍດີ BarackObama ຄວນຍົກເອົາບັນຫາດັ່ງກ່າວນີ້ ຂຶ້ນມາເປັນ ຫົວຂໍ້ສໍາຄັນ ໃນລະຫວ່າງ ການປະຊຸມທີ່ລັດຄາລີຟໍເນຍ ກັບປະທານປະເທດຈີນ ທ່ານ Xi Jinping ໃນເດືອນໜ້າ ນີ້